L 242/74
ET
Euroopa Liidu Teataja
29.9.2023
77.
võtab teadmiseks, et kontrollikoda jõudis järeldusele, et tuludes olulisel määral vigu ei olnud; märgib, et kontrollitud tulusüsteemid olid üldiselt mõjusad, kuid teatavates liikmesriikides traditsiooniliste omavahendite kontrollimiseks kasutatavad peamised sisetoimingud ning komisjonis käibemaksureservatsioonide ja traditsiooniliste omavahenditega seotud lahendamata küsimuste haldamiseks kasutatavad süsteemid osutusid püsivate puuduste tõttu vaid osaliselt mõjusaks;
78.
võtab murega teadmiseks, et tollimaksude puhul on oht, et importijad ei deklareeri neid või deklareerivad need liikmesriikide tolliasutustele valesti; rõhutab, et laekumata jäänud tollimaksusummad ei kuulu liikmesriikide traditsiooniliste omavahendite arvestussüsteemi alla ja tulude kohta esitatud kontrollikoja auditiarvamuses neid ei analüüsita; märgib murega, et laekumata jäänud tollimaks võib mõjutada liikmesriikide kindlaks tehtud tollimaksu­ summasid; on mures selle pärast, et kontrollikoja andmetel on kolm aastat järjest võetud liidu meetmeid, et alalaekumist vähendada ja leevendada riski, et traditsioonilised omavahendid ei ole täielikud; on mures selle pärast, et selles, kuidas traditsioonilisi omavahendeid liikmesriikides arvestatakse ja hallatakse, on endiselt suuri puudusi; märgib murega, et paljude meetmete võtmisel, mis komisjoni tollialases tegevuskavas ette on nähtud, ei ole tehtud piisavalt edusamme;
79.
väljendab heameelt selle üle, et traditsiooniliste omavahenditega seotud ja kaua aega lahendamata püsinud küsimuste arv vähenes 2019.–2021. aastal järsult ning komisjon ajakohastas traditsiooniliste omavahendite kontrollitoimingute tulemuste töötlemise menetlust; innustab komisjoni looma süsteemi, milles liikmesriikide puudused seatakse tähtsuse järjekorda, ja kehtestama liikmesriikide vastuste põhjal järelmeetmete võtmiseks tähtajad;
80.
märgib, et eelarve peadirektoraat säilitas kuuendat aastat järjest reservatsiooni, mille kohaselt on liidu eelarvesse kantud traditsiooniliste omavahendite summad ebatäpsed, sest aastatel 2011–2017 Hiinast imporditud tekstiilitoodete ja jalatsite väärtus oli hinnatud tegelikust väiksemaks; märgib, et 8. märtsil 2022 avaldas Euroopa Liidu Kohus lõpliku otsuse, mis puudutas Ühendkuningriigi vastu algatatud komisjoni rikkumismenetlust ja milles jõuti järeldusele, et Ühendkuningriik on jätnud liidu õigusest tulenevad omavahenditega seotud kohustused täitmata; Soovitused
81.
toetab kontrollikoja aastaaruandes ja sellega seotud eriaruannetes esitatud soovitusi; kutsub komisjoni üles neid viivitamata rakendama ja teavitama eelarve täitmisele heakskiidu andmise eest vastutavat institutsiooni rakendamise edenemisest;
82.
palub komisjonil ühtlasi teha järgmist: a) parandada traditsiooniliste omavahenditega seotud finantsriskide hindamist ning viia selleks tollialase tegevuskava asjakohased meetmed aegsasti ellu; b) tagada liidu eelarve kaitse sellega, et aruandluseks, seireks ja auditeerimiseks kasutatakse üldjuhul alati digitaalseid ja automatiseeritud süsteeme, ning tingimata luua integreeritud ja koostalitlusvõimeline süsteem, mis põhineb olemasolevatel vahenditel ja andmebaasidel, kuid mis võib hõlmata ka muid vahendeid ja andmebaase; Ühtne turg, innovatsioon ja digitaalvaldkond
83.
märgib, et mitmeaastase finantsraamistiku rubriik 1 „Ühtne turg, innovatsioon ja digitaalvaldkond“ moodustab liidu eelarvest 10,2 % ehk 18,5 miljardit eurot, millest 10,8 miljardit eurot (58,7 %) kulutatakse teadusuuringutele, 2,6 miljardit eurot (13,9 %) kosmosele, 2,2 miljardit eurot (11,8 %) transpordile, energeetikale ja digitaalvaldkonnale, 1,5 miljardit eurot programmile „InvestEU“ ja 1,4 miljardit eurot (7,4 %) muudele valdkondadele;
84.
märgib, et kontrollikoda kontrollis 130 tehingust koosnevat statistilist esinduslikku valimit, mis hõlmas mitmeaastase finantsraamistiku kõnealuse rubriigi kõiki kulutusi, majandus- ja rahandusküsimuste peadirektoraadi, teadusuuringute ja innovatsiooni peadirektoraadi ning Euroopa Teadusuuringute Rakendusameti iga-aastastes tegevusaruannetes sisalduvat korrektsusteavet, mis on lisatud komisjoni iga-aastasesse haldus- ja tulemusaruandesse, ning valitud komisjoni IT-süsteeme;